laion/Wikipedia-Exotic huggingface dataset:
גקו ענק

גקו ענק (שם מדעי: Gekko gecko) הוא מין של לטאה ממשפחת השממיתיים המצוי בהודו ובדרום-מזרח אסיה. זהו המין השני הגדול ביותר בסוג גקו והוא אחד מהשממיות הגדולות ביותר בעולם. מקור השם "גקו" הוא מהקולות אותו הוא מפיק מפיו, דבר נדיר אצל זוחלים. הגקו גודל כחיית מחמד בבתים רבים. אורכו של הגקו מגיע עד 18–36 ס"מ ומשקלו עד 300 גרם כששני הזוויגים דומים. הוא בעל עור דק בצבע אפור המכוסה בגבשושיות ורודות לאורך גופו. הוא מיטיב לטפס בעזרת כפות רגליו הגדולות. הראש גדול דמוי-חרוט ובעל עפעפיים גדולות בצבע צהוב המותאמות לראיית לילה ולסתות היכולות לנשוך חזק. הזנב קצר אך עבה. הגקו חי בטבע במזרח הודו, בהוטן, נפאל, בנגלדש ולאורך דרום-מזרח אסיה עד מלזיה, הפיליפינים ואינדונזיה עד גינאה החדשה. הוא חי בין העצים באזורים הטרופיים אך מסוגל לשרוד גם על קירות בערים גדולות. הוא פעיל בעיקר בלילה. מזונו מורכב מחסרי חוליות שונים ומחולייתנים קטנים. הגקו יטפס על פנסים כדי לתפוס עשים המתעופפים לתוכם. G. g. gecko - מצוי ברחבי אסיה מדרום הודו עד למזרח אינדונזיה G. g. azhari - מצוי רק בבנגלדש מדיה וקבצים בנושא גקו ענק בוויקישיתוף גקו ענק, באתר ITIS (באנגלית) גקו ענק, באתר NCBI (באנגלית) גקו ענק, באתר Animal Diversity Web (באנגלית) גקו ענק, באתר האנציקלופדיה של החיים (באנגלית) גקו ענק, באתר GBIF (באנגלית) גקו ענק באתר הרשימה האדומה של IUCN
בדד (שיר של שרית חדד)

"בדד" הוא סינגל שהוקלט על ידי הזמרת הישראלית שרית חדד, מתוך אלבומה ה-21, ימים של שמחה – חלק א'. השיר יצא לאור ב-14 באוגוסט 2013, כסינגל החמישי והאחרון מתוך האלבום, על ידי חברת התקליטים אבי גואטה הפקות בע"מ. השיר הגיע למקום השישי במדיה פורסט. השיר נכתב על ידי דיקלה, שכתבה גם את הסינגל הראשון מתוך האלבום "תחזרי", הולחן על ידי דיקלה ועידו אוחיון והופק על ידי תמיר צור. השיר הוא שיר בסגנון הפופ, המשלב בתוכו גם את הסגנון הים-תיכוני. בנוסף לכך, הביקורות שהופנו כלפיו אמרו בתוכן כי בניגוד ל-"בדד" של זוהר ארגוב שעוסק בבדידות ועצב, השיר הזה קצבי ומכיל בתוכו שמחה. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו של האלבום ימים של שמחה – חלק א', ולא את עטיפתו של הסינגל. האודיו זכה להצלחה מתונה. סרטון השיר "בדד" באתר יוטיוב שרית חדד - געגועים | רדיו קליק לים התיכון, באתר www.yamfm.co.il אבי גואטה הפקות בע"מ, באתר www.facebook.com אסף נבו, ‏מאיה בוסקילה שנייה רק לשלומי שבת, באתר ‏מאקו‏, 23 באוגוסט 2013 מילים לשיר תחזרי - שרית חדד, באתר שירונט מילים לשיר בדד - שרית חדד, באתר שירונט "שרית חדד – "בדד" | חפלה - פורטל מוזיקה ים תיכונית". חפלה – פורטל מוזיקה ים תיכונית. 2013-08-14. נבדק ב-2018-08-27.
נחש המלכה

נחש המלכה (שם מדעי: Regina septemvittata) הוא מין של נחש לא-ארסי ממשפחת הזעמניים ומתת-משפחת נחשי המים החי בנהרות ואגמים באמריקה הצפונית. קל מאוד להתבלבל בינו לבין נחש בירית (Thamnophis), קרוב משפחתו. נחש זה מצוי מנהר המיסיסיפי במזרח, למרכז ניו יורק, ויסקונסין ואף לקצה של אונטריו שבקנדה בצפון ועד לאלבמה וצפון פלורידה בדרום. נחש זה מגיע לאורך מרבי של 24 סנטימטר כשהנקבות מעט יותר גדולות מהזכרים. הנחש שחור ובעל קרוב לשבעה פסים צהובים בהירים לאורכו והצידיים בעלי כמה פסים שחורים. הבטן בהירה בצבע קרם. הראש קטן עם עיניים גדולות. נקבות נחש המלכה ממליטות בין 5 ל-20 צאצאים חיים בעונת הרבייה שחלה באביב או בתחילת הסתיו. נחש זה חי רק באזורים בהם אגמים או נהרות רדודים בטמפרטורה של עד 10 מעלות ובעלי קרקעית סלעית. הנחש ניזון כמעט באופן בלעדי מסרטני נהרות החיים במים אלה, אותם הוא מגלה בעזרת חוש הריח שלו. קרוב ל-90% מתזונת הנחש מתבססת על סרטני נהר, אותם הוא בולע כאשר שריונם מושל. הנחש יגוון גם בצפרדעים, ראשנים, דגים קטנים, חלזונות וזימרגלאים. את מרבית מזונו הוא מוצא מתחת למים. מדיה וקבצים בנושא נחש המלכה בוויקישיתוף נחש המלכה, באתר ITIS (באנגלית) נחש המלכה, באתר NCBI (באנגלית) נחש המלכה, באתר האנציקלופדיה של החיים (באנגלית) נחש המלכה, באתר GBIF (באנגלית) נחש המלכה באתר הרשימה האדומה של IUCN
קמיאנסקה

קמיאנסקה (באוקראינית: Кам'янське, ברוסית: Каменское) היא עיר באוקראינה במחוז דניפרופטרובסק. העיר משמשת כנמל על נהר הדנייפר. אוכלוסיית העיר: 267 אלף תושבים (2001). משמשת כמרכז התעשייה הכבדה באוקראינה. בעיר נמצאים בתי חרושת לעיבוד מתכות, בעיקר ייצור פלדה ויצקת מברזל ופחם. נוסדה בשנת 1750. ב-1887 דרך העיר נבנתה מסילת ברזל ובית חרושת לעיבוד מתכות. בשנת 1896 נספרו בעיר 18 אלף תושבים. בשנת 1913 נספרו 40407 תושבים, ביניהם 24475 אוקראינים, רוסים, בלרוסים, 14175 פולנים, 1220 יהודים. בשנת 1906 נולד בעיר ליאוניד ברז'נייב. בשנת 1936 שונה שם העיר לדניפרודזרז'ינסק (באוקראינית: Дніпродзержинськ, ברוסית: Днепродзержинск), על שם פליקס דזרז'ינסקי, מייסד צ'קה (המשטרה החשאית של ברית המועצות). בשנת 1964 נבנתה ליד העיר תחנת כוח שהציפה שטחים נרחבים על הדנייפר. בנייתה גם הביאה לעיר פועלים מכל ברית המועצות שברובם התיישבו בעיר והביאו איתם את מנהגיהם המיוחדים. ב-1996 ירדה רכבת קלה מהפסים וגרמה למותם של עשרות אנשים. התאונה השפיעה רבות על השימוש ברכבות קלות באזורים הררים. בשנת 2016 הוחזר לעיר שמה הקודם בעקבות חוק שקיבלה הראדה העליונה של אוקראינה לביטול שמות על שם מנהיגים ואירועים קומוניסטיים. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. כיום משמש כשליח חב''ד בעיר הרב לוי יצחק סטמבלר. לקמיאנסקה שש ערים תאומות: פולין קיילצה, פולין בלארוס בוברויסק, בלארוס רוסיה קמנסק-אורלסקי, רוסיה קזחסטן קראגנדי, מחוז קרגנדה, קזחסטן קזחסטן טמירטאו, קזחסטן גרמניה דרזדן, גרמניה מדיה וקבצים בנושא קמיאנסקה בוויקישיתוף אתר האינטרנט הרשמי של קמיאנסקה רצח יהודי דניפרודזרז'ינסק במיזם "הסיפורים שלא סופרו - אתרי רצח יהודים בשטחי ברית המועצות הכבושים", באתר "יד ושם" (באנגלית) קמיאנסקה, באתר אנציקלופדיה בריטניקה (באנגלית) Нардепи перейменували Дніпродзержинськ, www.unian.ua ערך זה הוא קצרמר בנושא יישובים באוקראינה. אתם מוזמנים לתרום לוויקיפדיה ולהרחיב אותו.
גרופנפיהרר

גרופנפיהרר הייתה דרגה של המפלגה הנאצית (NSDAP), המתורגמת כ"מנהיג הקבוצה", שנוצרה לראשונה בשנת 1925 לבעלי התפקידים הבכירים באס אה. לאחר מכן נכנסה הדרגה לשימוש גם במשטרה, מכבי האש ובכמה יחידות צבאיות. בשנת 1930, נוצרה דרגת גרופנפיהרר, אשר יועדה למפקדי קבוצות באס אס, וכן לקצינים בכירים בארגון. בשנת 1932 עבר האס אס ארגון מחדש, ולמפקדים הבכירים נוצרה דרגה חדשה - אובר-גרופנפיהרר. בתחילה, דרגת גרופנפיהרר נחשבה שוות ערך לגנרל, אולם אחרי 1934 היא הפכה לשווה לדרגת גנרל-לויטננט. במהלך מלחמת העולם השנייה, חיילי הואפן אס אס שהחזיקו בדרגת גרופנפיהרר נחשבו שווים לבעלי דרגת גנרל-לויטננט בוורמאכט, ואם אף החזיקו בדרגות כתף כמותם, וכונו גרופנפיהרר וגנרל-לויטננט של הוואפן אס אס. טלאי הצווארון של גרופנפיהרר כלל שלושה עלי אלונים, ובין השנים 1930–1942 היה זהה לדרגות האס אה, אולם לאחר מכן התווסף כוכב לתג, עם יצירת דרגת אוברסט-גרופנפיהרר באפריל 1942. סמל הדרגה - תג צווארון סמל הדרגה - תג כתף סמל הדרגה - תג שרוול תג הצווארון עד לשנת 1942 מדיה וקבצים בנושא גרופנפיהרר בוויקישיתוף McNab (II) 2009, p. 15. McNab 2009, pp. 29, 30. Stein 1984, pp. 297, 298 chart, 300 chart. Flaherty 2004, p. 148.
זעמן אלמוגי אדום

זעמן אלמוגי אדום (שם מדעי: Lampropeltis elapsoides) הוא מין של נחש מהסוג זעמן אלמוגי שבמשפחת הזעמניים החי באמריקה הצפונית. נחש זה מגיע לרוב לאורך של 40–50 ס"מ, כאשר הארוך ביותר הגיע לאורך 68.4 ס"מ. צבע הנחש אדום עם רצועות צהובות מוקפות רצועות שחורות משני צידיהם והראש אדום. צבעי הנחש מזכירים את צבעי המין הארסי הקטלני פתן אלמוגי מזרחי. חיקוי זה נותן לו הגנה מטורפים החוששים מנחשים ארסיים, דבר המכונה חקיינות בטסיאנית. ואולם יש הבדל בצבעי הרצועות של שני המינים: לזעמן יש רצועה אדומה בין שתי רצועות שחורות ולפתן יש רצועה אדומה בין שתי רצועות צהובות. הנחש חי בדרום-מזרח ארצות הברית ביערות אורנים, שדות, פרריות, יערות נשירים וכן ליד פרברים. לעיתים יימצאו זעמנים בבריכות טבעיות שונות. הנחש הוא פעיל לילה המחפש בעזרת לשונו המפוצלת נחשים אחרות ולטאות ובעיקר מיני חומטיים קטנים וצעירים. מדיה וקבצים בנושא זעמן אלמוגי אדום בוויקישיתוף זעמן אלמוגי אדום, באתר ITIS (באנגלית) זעמן אלמוגי אדום, באתר NCBI (באנגלית) זעמן אלמוגי אדום, באתר GBIF (באנגלית) זעמן אלמוגי אדום באתר הרשימה האדומה של IUCN
המכולת של דוד חיים

המכולת של דוד חיים היא סדרת טלוויזיה ישראלית המשודרת בערוץ הכוכבים החל מ-2011 ובה מככב כוכב הילדים חיים אוסדון, המכונה בשם הבמה דוד חיים. הסדרה יוצאת לאור לאחר שני הסרטים של הדוד חיים ("דוד חיים" ו"דוד חיים 2"). הדוד חיים ובובו מנסים לעבוד כרגיל במכולת, פנצ'ר ופופיק יוצרים במהלך הסדרה צרות רבות, אך הדוד חיים ובובו ביחד עם חבריהם, ויקה (השכנה שבכל פעם שצריך אותה היא כבר כאן) והמחשב שהיא הרכיבה, פיוטר, תמיד מערימים עליהם לבסוף. במהלך כל פרק צצה בעיה, אך היא נפתרת על ידי הדוד חיים באמצעות שיר. הדוד חיים (חיים אוסדון): דוד מצחיק ומפוזר בעל פפיון אשר עובד במכולת משלו. בובו (ליאור דטאוקר): חייזר בעל חדק של פיל אשר מדבר בשפה מאוד מיוחדת "הבובאית", פוחד מרעמים וברקים, חברו הטוב של דוד חיים. ויקה השכנה (ויקה פינקלשטיין): שיפוצניקת השכנה של דוד חיים ובובו, כל פעם שצריכים אותה היא מיד מופיעה כדי לעזור. פיוטר (דיבוב:שראל פיטרמן): המחשב המעורר של דוד חיים, ויקה יצרה אותו מכיוון ששעונו המעורר של דוד חיים נהרס. פנצ'ר ופופיק (ליאור פאוקר ודרור טייכנר): שני שובבים אשר מפריעים לדוד חיים וחבריו, על ידי, למשל, גנבת חפצים שהם זקוקים להם. שפי שף (אסף אשתר): שף אשר מכין לדוד חיים וחבריו מטעמים מרובים. יובל המבולבל (יובל שם-טוב): ילד מבולבל וחברו הטוב של הדוד חיים, הופיע כאשר פיוטר התקשר אליו כדי לשמור על המכולת של דוד חיים אבל בעצם הוא רק בלגן אותה. שלום דוד חיים ארוחת בוקר זהירות בדרכים החבילה החנות של בובו לב זהב לדבר עברית הליצן העצוב הסערה עוגת יום הולדת הפקח והפיל צבעים "המכולת של דוד חיים", במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
מה מי מו (סדרת טלוויזיה)

מה מי מו היא סדרת טלוויזיה ישראלית המשודרת ב-yes וערוץ הכוכבים החל מ-2013 בכיכובו של הדוד חיים. דוד חיים וחבריו יוצאים דרך טלוויזיית הקסמים של פיקו. שם הם לומדים על כל מקצוע, בינתיים פנצ'ר ופופיק רוצים להרוס לדוד חיים את התוכניות כאשר הם גם נכנסים לטלוויזיה. הדוד חיים (חיים אוסדון): דוד מצחיק ומפוזר בעל פפיון אשר קיבל מפיקו טלוויזיית קסמים המביאה אותו ואת חבריו לעולם המקצועות. בובו (ליאור דטאוקר): חייזר בעל חדק של פיל אשר מדבר בשפה מאוד מיוחדת, חבר של הדוד חיים. גילי השכנה (אביגיל ערמון): השכנה של דוד חיים ובובו. אספון (אסף אשתר): איש המילים שכל פעם שיש מילה לא מוכרת דוד חיים עונה לו במילון שלו בטלפון ואז אספון עונה לו את התשובה. פנצ'ר ופופיק (ליאור פאוקר ודרור טייכנר): שני שובבים אשר עושים מזימות לדוד חיים וחבריו, כמו גנבת חפצים רבים. פיקו (ליאור דטאוקר): חייזר אשר הגיע מכוכב פיקוללה, הביא לדוד חיים טלוויזיית קסמים אשר מביאה אותו ואת חבריו לעולם המקצועות. הרפתן הדוור הכבאי הטייס הדבוראי החזאי הלולן הטרקטוריט השוטר החקלאי מה מי מו, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
אופאקה

אופאקה (בבולגרית: Опака) היא עיר במחוז טרגובישטה שבבולגריה. היא נמצאת כ-70 קילומטרים מהעיר רוסה שגובלת ברומניה, וכ-250 קילומטרים מבירת בולגריה - סופיה. בעיר יש קיטון אוכלוסייה. העיר היא בירתה של נפת אופאקה. העיר שוכנת בגובה של 169 מטרים מעל פני הים. בתוך העיר עובר אחד מיובליו של נהר צ'רני לום, שבצפון מזרחה של העיר מתחבר אליו. העיר פופובו נמצאת כ-14 קילומטרים מאופאקה, שבה יש תחנת רכבת שמשרתת את תושבי האזור. מדיה וקבצים בנושא אופאקה בוויקישיתוף אתר האינטרנט הרשמי של אופאקה (בבולגרית) ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.
מזקקת קאול אילה

מזקקת קאול אִילֶה (בגאלית סקוטית: Taigh-staile Chaol Ìle; באנגלית: Caol Ila distillery) היא מזקקת וויסקי, כיום בבעלות יצרנית האלכוהול הבריטית דיאג'יו, הממוקמת ליד פורט אסקאיג (אנ') על האי אַייְלָה שבסקוטלנד. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. המזקקה הוקמה בשנת 1846 על ידי הקטור גונסון, והיא הגדולה מבין שמונה המזקקות הפזורות על פני האי איילה במערב סקוטלנד. המזקקה לא זכתה להצלחה מסחרית ניכרת, והיא נמכרה בשנת 1854 לנורמן בוכנאן, הבעלים של איסלי אוף גורה. בשנת 1863 המזקקה נמכרה שוב ונקנתה על ידי Bulloch Lade & Co מגלאזגו. בשנת 1880 הופקו במזקקה למעלה מ-147,000 גלונים של וויסקי בשנה. המזקקה מתפארת בייצור עקבי כמעט לחלוטין מאז פתיחתה, לאחר שנסגרה רק לזמן קצר במהלך מלחמת העולם השנייה עקב תקנות שהוטלו על השימוש בשעורה. בשנת 1972 נהרסה המזקקה כולה ונבנתה מחדש כדי שתוכל לתפקד בקיבולת גבוהה יותר. הרחבה זו כללה התקדמות משתי מזקקות לשש, על מנת לעמוד ברמת הביקוש הגבוהה החדשה. קאול אילה הוא אחד הוויסקים הקלים ביותר של האי איילה, בצבע חיוור, עם טעם פירותי של כבול, פרחים ופלפל. בנוסף למכירתו כסינגל מאלט, עיקר הייצור (כ-95%) משמש להכנת בלנדד ויסקי כגון ג'וני ווקר. מאז 1999, המזקקה יצרה גם בקבוק לא מעושן. קאול אילה 12 שנים (43% אלכוהול) מאופיין בניחוחות מרעננים של עשבים וצמחים טריים, מליחות ים, רמזים עדינים למנטה, קליפת לימון ועשן כבולי נעים. על החיך מורגש מרקם איכותי ושמנוני מעט, לצד טעמים מעושנים וכבוליים ותווי וניל, קליפות לימון ומליחות ימית עדינה. הסיומת ארוכה, מתובלנת ומפולפלת ובעלת תווים מעושנים. קאול אילה Moch קאול אילה 25 קאול אילה 18 ויסקי ויסקי מהאי איילה מדיה וקבצים בנושא מזקקת קאול אילה בוויקישיתוף אתר האינטרנט הרשמי של מזקקת קאול אילה Caol Ila, Whisky.com (באנגלית) Whisky, London, 2008, ISBN 978-1-4053-3624-6 ערך זה הוא קצרמר בנושא משקאות ובנושא סקוטלנד. אתם מוזמנים לתרום לוויקיפדיה ולהרחיב אותו.
שפל רוח

שפל רוח הוא פיוט מסוג "רשות לנשמת", שחיבר רבי שלמה אבן גבירול כהקדמה לתפילת נשמת כל חי. הפיוט מבטא את ענוות המשורר בעמדו מול בוראו, ואת השבח וההלל לבוראו. הוא נאמר בנוסח הספרדים בתפילת שחרית של ראש השנה, ויש מיהודי תימן שנהגו לפייט אותו גם בחתונות. המשורר מתאר את עצמו כשפל רוח וברך בעומדו מול הבורא, תחושת השפלות שבאה מתוך המחשבה על יחסו לבורא ("לפניך אני נחשב בעיני כתולעת קטנה באדמה") מעוררת בו מחד יראה ופחד, ומאידך תשוקה לקרבה ("אשחר אל בראשית רעיוני"). משקלו של הפיוט הוא המרובה - ואפר (מפעלים, מפעלים, פעולים). שם המחבר (שלמה) רמוז באקרוסטיכון. השיר מציג את הבעייתיות בפניה עומד האדם המתפלל, המתעוררת מתוך הבנת הפער הבלתי נתפס שבין הבורא "אשר אין קץ לגדלו", לאדם, שהוא לעומתו "תולעת קטנה באדמה". פער זה יוצר שתי בעיות: איזו משמעות ישנה להילולו של האדם את גדולתו של הבורא? וגם אם ישנה לכך משמעות - כיצד ניתן להלל את מי שגדולתו אינה נתפסת כלל בחושיו ובשכלו של האדם? את הפיוט חותם המשפט: "אֲשַׁחֵר אֵל בְּרֵאשִׁית רַעֲיוֹנַי, אֲשׁר לִשְׁמוֹ תְהַלֵּל כֹּל נְשָׁמָה". המשורר עונה על תמיהתו בכך שהוא מתאר את הילול הבורא כחלק בלתי נפרד ממהותו של האדם ומחיפושו אחר קרבת הבורא. על פי גרסה אחרת, מסתיים השיר במשפט: "הטיבות והגדלת חסדים, לך תגדיל להודות כל נשמה". לפי גרסה זו - עיקרו של הילול הבורא מצד האדם היא בהודאה ושבח על הטובות שהוא גומל עמו, ולא בדברי שבח על גדולתו, שאיננה נתפסת כלל בחושיו ובשכלו. לשיר מספר לחנים במסורות עדות שונות. השיר (בלחן חדש) נכלל באלבום אבן גבירול, אדומי השפתות של ברי סחרוף ורע מוכיח, וכן באוסף "שואף" של להקת המדרגות. הפיוט שפל רוח, באתר הפיוט והתפילה ארז ביטון, שפל רוח מעבר לזמן באתר הפיוט והתפילה הביטוי לקוח מהתלמוד בהקשר של שליח ציבור: "אף על פי שיש שם זקן וחכם - אין מורידין לפני התיבה אלא... ושפל ברך, ומרוצה לעם, ויש לו נעימה, וקולו ערב..." (תלמוד בבלי, מסכת תענית, דף ט"ז, עמוד א'). וכן לגבי בן העולם הבא: "איזהו בן העולם הבא ענוותן ושפל ברך" (תלמוד בבלי, מסכת סנהדרין, דף פ"ח, עמוד ב'). וראו עוד בהעמק דבר (הרחב דבר לבמדבר פרק יב). על פי ספר תהלים, פרק כ"ב, פסוק ז': "וְאָנֹכִי תוֹלַעַת וְלֹא אִישׁ חֶרְפַּת אָדָם וּבְזוּי עָם". על פי ספר תהלים, פרק ק"נ, פסוק ו': "כֹּל הַנְּשָׁמָה תְּהַלֵּל יָהּ הַלְלוּ יָהּ". אבנר בהט, פיוטי רשב"ג בקרב יהודי תימן, בתוך: מחקרים ביצירת שלמה אבן גבירול, אוניברסיטת תל-אביב, 1985, עמ' 213-205
Moving Violation

Moving Violation הוא אלבום האולפן ה-11 והאחרון של "חמישיית הג'קסונים" שיצא לאור בחברת מוטאון. גרסת הדיסקו לשיר "Forever Came Today" של להקת הסופרימס הפכה ללהיט מועדונים. גם הבי סייד "All I Do Is Think of You", בלדת רית'ם אנד בלוז, זכה להצלחה רבה וזכה למספר גרסאות כיסוי. לאחר יציאת האלבום עזבו חברי הלהקה את מוטאון בעקבות סירוב החברה לאפשר להם ליצור מוזיקה באופן עצמאי וחוסר הסכמה לגבי גובה התמלוגים. האח היחיד שנשאר חתום בחברה היה ג'רמיין, שנישא לביתו של ברי גורדי. מוטאון אפשרה ללהקה לעזוב, אך חייבה אותם לשנות את שם הלהקה. האחים חתמו באפיק רקורדס תחת השם "הג'קסונים". רנדי, האח הצעיר במשפחה, תפס את מקומו של ג'רמיין. חברת מוטאון הוציאה בשנת 2001 גרסה דיגיטלית מחודשת של אלבומי הלהקה בסדרת "2 אלבומים על תקליטור אחד". האלבום "Moving Violation" יצא על תקליטור יחד עם האלבום "Dancing Machine". מידע על האלבום Moving Violation באתר MusicBrainz האלבום Moving Violation באתר Discogs
טויוטה ספורט 800

טויוטה ספורט 800 (באנגלית: Toyota Sports 800) היא מכונית ספורט קטנה בתצורת קופה, מתוצרת יצרנית הרכב היפנית טויוטה אשר יוצרה בין השנים 1965–1969. סך הכול יוצרו 3,131 יחידות. 2 דלתות 2 מושבים מנוע קדמי הנעה אחורית בחלק מהרכבים: אפשרות פירוק החלק הקדמי של הגג והפיכת חלק מהגג לפתוח "טויוטה ספורט 800" "טויוטה ספורט 800", שנת 1965 "טויוטה ספורט 800", שנת 1965 "טויוטה ספורט 800" "טויוטה ספורט 800", שנת 1965 "טויוטה ספורט 800", שנת 1965 "טויוטה ספורט 800" מנוע 2 הצילינדרים - "טויוטה ספורט 800" "טויוטה ספורט 800" "טויוטה ספורט 800" טויוטה טויוטה 2000GT מדיה וקבצים בנושא טויוטה ספורט 800 בוויקישיתוף טויוטה ספורט 800, סרטון באתר יוטיוב טויוטה ספורט 800, סרטון באתר יוטיוב "טויוטה ספורט 800" ne.jp/asahi/ts800/hp/ENGLISH/index היסטורית מכוניות הספורט של טויוטה - ראו "טויוטה ספורט 800" toyota-europe.com/world-of-toyota/articles-news-events/history-of-toyota-sports-cars "טויוטה ספורט 800" - תמונות bringatrailer.com/search/sports+800 "טויוטה ספורט 800" autoweek.com/article/classic-cars/toyotas-sports-800-its-first-sports-car "טויוטה ספורט 800" lanemotormuseum.org/collection/cars/item/toyota-sports-800-1967 "טויוטה ספורט 800" autoweek.com/article/car-news/1967-toyota-sports-800-peoples-sports-car-japan
סטיב אוסטין

האם התכוונתם ל... סטיבן אוסטין – שם רשמי: סטיבן פולר אוסטין- מייסד ההתיישבות בחבל טקסס שבמקסיקו ושר החוץ של מדינת טקסס העצמאית טרם הצטרפותה לארצות הברית. סטיב אוסטין, האיש השווה מיליונים סדרת טלוויזיה על איש ביוני סטיבן ויליאמס – המכונה גם "סטיב אוסטין" וגם "סטון קולד" - מתאבק
דייהטסו טאפט

דייהטסו טאפט (באנגלית: Daihatsu Taft) הוא רכב שטח קטן, הנעה 4x4, מתוצרת יצרנית הרכב היפנית, דייהטסו, אשר יוצר בין השנים 1974–1984. מספר המושבים שתוכננו בדגמי "דייהטסו טאפט": 4 ו-6. מנוע בנזין מנוע דיזל בסיסי דה-לוקס "F10", יוצר משנת 1974 - מנוע בנזין 1.0 ליטר "F20", יוצר משנת 1977 - מנוע בנזין 1.6 ליטר "F25", יוצר משנת 1979 - אופציונלי: דגם דה-לוקס, תמסורת - 5 מהירויות "F50", יוצר משנת 1977 - מנוע דיזל 2.5 ליטר "F55", יוצר משנת 1979 - אופציונלי: דגם דה-לוקס, תמסורת - 5 מהירויות "F60", יוצר משנת 1983 - מנוע דיזל 2.8 ליטר, אופציונלי: דגם דה-לוקס, תמסורת - 5 מהירויות "F65", יוצר משנת 1983 - מנוע דיזל 2.8 ליטר, אופציונלי: דגם דה-לוקס, תמסורת - 5 מהירויות "דייהטסו טאפט" "דייהטסו טאפט" "דייהטסו טאפט", שנת 1982 "דייהטסו טאפט" "דייהטסו טאפט" "דייהטסו טאפט", שנת 1982 "דייהטסו טאפט", שנת 1977 דייהטסו מדיה וקבצים בנושא דייהטסו טאפט בוויקישיתוף דייהטסו טאפט, סרטון באתר יוטיוב "דייהטסו טאפט" מנוע 1.0 ליטר priceprice.com/Daihatsu-Taft "דייהטסו טאפט", 6 נוסעים autorec.co.jp/car-detail Costa, André & Georges-Michel Fraichard, ed. (September 1980). "Salon 1980: Toutes les Voitures du Monde". l'Auto Journal (in French). Paris: Homme N°1 (14 & 15): 202. M1117.
דיסקוגרפיה של The Mamas & the Papas

The Mamas & the Papas הייתה להקה מלוס אנג'לס, קליפורניה, שהייתה פעיל משנת ה1966 עד 1969. הדיסקוגרפיה שלה מורכבת מסך של חמישה אלבומים ושבעה עשר סינגלים, אשר שישה מהם עלו לעשרת המובילים במצעד בילבורד הוט 100. הלהקה מכרה קרוב ל-40 מיליון תקליטים ברחבי העולם. ההקלטות של The Mamas & the Papas יצאו מטעם דנהיל רקורדס עד 1967, כאשר החברה נמכרה והלייבל השתנה ל- ABC-דנהיל. סביב 1973, ABC-דנהיל נפטרה מכל הקלטות ה-multi-track מהסשנים ומכל המאסטרים במונו, כי הם נחשבו למיושנים ויקרים מדי לאחסן. כתוצאה, אבדו הקלטות המקור של אמנים שהפכו לאיקוניים בהיסטוריה של הפולק-פופ, כמו The Mamas & the Papas וחבריהם ללייבל Three Dog Night, ומאז כדי להוציא אלבומים שלהם נדרש ליצור גרסאות דיגיטליות מהמאסטרים של האלבומים בסטריאו, לעיתים קרובות מהקלטות דור שני או שלישי. זאת הסיבה שאיכות הקול של ההוצאות המחודשות לאלבומי The Mamas & the Papas אינם תואמים את הגרסאות הטובות ביותר משנות ה-1960. ב-2012, Sundazed Records מצאה מאסטר מונו של הסינגל If You Can Believe Your Eyes and Ears בבריטניה, והוציאה אותו על ויניל, ובמהדורה מוגבלת של 500 דיסקים. דיסקוגרפיה של The Mamas & the Papas באתר AllMusic דיסקוגרפיה של The Mamas & the Papas באתר Discogs "The Mamas and the Papas", Last.fm. "Bobby [Roberts] and Lou [Adler], some time earlier, had come to us and begged us to give them a two-year extension on our contract...based on that we agreed to the extension, and we woke up two days later to read in the trades that Dunhill had been sold. Maybe for business reasons, whatever, we could not be told. At any rate we were sold, and it was a real nasty piece of business. Bobby, Lou, and Jay [Lasker] picked up a million apiece – we got nothing. We would one day look back and see that it was the beginning of the end for our recording, really. ABC did not understand us at all". Michelle Phillips, California Dreamin' , pp. 128-129. "ABC-Paramount Records Story". Bsnpubs.com. "The Mamas and the Papas: If You Can Believe Your Eyes and Ears",. Sundazed.com. The Mamas and the Papas Chart Positions, Allmusic. Official Charts Company Archive. "Cash Box Top Singles". 50.6.195.142. אורכב מ-המקור ב-2015-07-01. "Gold & Platinum - RIAA". RIAA (באנגלית אמריקאית).
צ'אשניקי

צ'אשניקי (בבלארוסית: Ча́шнікі; ביידיש: טשאַשניק או טשאַסניק) היא עיר במחוז ויטבסק בבלארוס, והיא העיר המרכזית בראיון צ'אשניקי. האזכור הראשון של העיר הוא משנת 1504, כחלק מרשימת היישובים הגדולים שבדוכסות הגדולה של ליטא, ומוחזקת בידי מספר משפחות אצולה, לוקומוסקי, פוטוצקי ועוד. בשנת 1793, עת חלוקת פולין, עברה צ'אשניקי לשלטון האימפריה הרוסית. בשנת 1812, במלחמת צרפת עם רוסיה, התנהל בעיר קרב צ'אשניקי (אנ'), בו הרוסים נחלו הצלחה. על פי מפקד האוכלוסין משנת 1897 בעיר 4,590 איש, רוב התושבים עסקו בחקלאות ובסחר. לפני מלחמת העולם השנייה מספר התושבים עמד על 3,500 איש. ב-4 ביולי 1941 נכבשה צ'אשניקי על ידי הצבא הגרמני. העיר שוחררה ב-27 ביוני 1944. יהודים התיישבו בצ'שניקי באמצע המאה השבע-עשרה. ב-1766 נמנו בה 215 יהודים, ב-1847 נמנו בה 1,630 יהודים וב-1897 נמנו בה 3,480 יהודים, שהיו 76% מכלל האוכלוסייה. לאחר מהפכת אוקטובר, נפתח בית ספר יידי בצ'אשניקי. הוא נסגר בסוף שנות ה-30. בשנת 1939, על פי מפקד האוכלוסין האחרון, חיו בעיר 1,109 יהודים, (31.6% מהאוכלוסייה). בצ'אשניקי יש בית עלמין יהודי. ערך מורחב – גטו צ'אשניקי לפני שהגרמנים כבשו את צ'אשניקי לא התקיים פינוי מאורגן של התושבים מצ'אשניקי, ורק חלק מהיהודים המקומיים עזבו את העיר לפני כניסת הגרמנים. בעיר לא הוקם גטו מסודר, ככל הנראה כי היהודים כבר גרו באופן מרוכז, אך הנאצים אילצו את היהודים לסמן את בגדיהם ואת בתיהם במגן דוד. היהודים גויסו לעבודות כפייה. יהודי צ'אשניקי נרצחו ב-14-15 בפברואר 1942. לטביה ויליאקה, לטביה מדיה וקבצים בנושא צ'אשניקי בוויקישיתוף אתר האינטרנט הרשמי של צ'אשניקי "צ'אשניקי", באתר JewishGen (באנגלית) צ'שניקי (בלארוס), דף שער בספרייה הלאומית צ'אשניקי ביברייסקיה אנציקלופדיה (ברוסית). דניאל רומנובסקי (אנ'), צ'אשניקי, אנציקלופדיה של המחנות והגטאות (כרך II, חלק B, עמ' 1658), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) Jewish Heritage Research Group in Belarus, jhrgbelarus.org
אומורטאג (עיר)

אומורטאג (בבולגרית: Омуртаг) היא עיר במחוז טרגובישטה שבבולגריה. העיר נמצאת כ-24 קילומטרים מבירת המחוז טרגובישטה וכ-77 קילומטרים מהעיר וליקו טרנובו. העיר קרויה על שמו של אומורטאג ששלט באימפריה הבולגרית הראשונה מ-814 עד 831. העיר שוכנת בחלקו המזרחי של רכס הבלקן הבולגרי. גובה העיר הוא 525 מטרים מעל פני הים. בסמוך לעיר עובר נהר ילדרה, שמתנקז לאגם מדרום-מזרח לעיר. העיר שוכנת כ-144 קילומטרים מהעיר רוסה וכ-300 קילומטרים מהבירה סופיה. מחלף בין הכבישים הראשיים מס' 48 ו-4 (שהוא גם כביש E772 (אנ') - חלק ממערכת הכבישים האירופית (אנ')) והכביש המקומי מס' 409 נמצא מצפון לעיר, ומהווה גישה נוחה ליישובי הסביבה ולשאר בולגריה. שכן כביש מס' 4 מגיע בסמוך לערים שומן וסופיה. להלן גרף התפתחות האוכלוסייה ביישוב: מדיה וקבצים בנושא אומורטאג בוויקישיתוף אתר האינטרנט הרשמי של אומורטאג הלשכה המרכזית לסטטיסטיקה בבולגריה (באנגלית ובולגרית) (ארכיון) רשימת אוכלוסיית ערי בולגריה (בבולגרית) ערך זה הוא קצרמר בנושא בולגריה ובנושא יישובים באירופה. אתם מוזמנים לתרום לוויקיפדיה ולהרחיב אותו.